Document ID: 32005R1187

KOMMISSIONENS FORORDNING (EF) Nr. 1187/2005
af 22. juli 2005
om ændring af forordning (EØF) nr. 1859/82 om udvælgelse af regnskabsførende bedrifter med henblik på at konstatere indkomstforhold i landbrugsbedrifter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), særlig artikel 4, stk. 4, og
ud fra følgende betragtninger:
(1)
Artikel 2 i Kommissionens forordning (EØF) nr. 1859/82 (2) fastsætter grænsen pr. medlemsstat for den økonomiske størrelse af de regnskabsførende bedrifter, der falder under undersøgelsesområdet for Informationsnettet for Landøkonomisk Bogføring.
(2)
I Tyskland har strukturændringer ført til en nedgang i antallet af de mindste bedrifter og i deres bidrag til den samlede landbrugsproduktion. Der er derfor ikke længere nogen grund til at lade dem indgå i undersøgelsesområdet, der skal dække den mest relevante del af landbrugsaktiviteten. Det er derfor hensigtsmæssigt at hæve grænsen fra 8 ESE til 16 ESE.
(3)
På Cypern bør grænsen, der oprindelig blev sat til 1 ESE, hæves til 2 ESE, da bedrifterne med en økonomisk størrelse på under 2 ESE kun udgør 7 % af det samlede standarddækningsbidrag. Den mest relevante del af landbrugsaktiviteten kan derfor dækkes ved en grænse, der udelukker de mindre bedrifter.
(4)
Antallet af regnskabsførende bedrifter pr. medlemsstat, der skal udvælges pr. område, er fastsat i bilag I til forordning (EØF) nr. 1859/82. I Spanien, Italien, Østrig, Portugal og Finland er antallet af regnskabsførende bedrifter forblevet det samme i en lang periode trods en betydelig nedgang i antallet af bedrifter. Samtidig med nedgangen i antallet af bedrifter er bedrifterne blevet mere ensartet, hvilket gør, at der kan opnås en tilfredsstillende repræsentation ved et mindre udsnit af bedrifter end nu. På grund af strukturændringen kan antallet af regnskabsførende bedrifter, der skal udvælges i Spanien, Italien, Østrig, Portugal og Finland, reduceres. I nogle områder i Spanien og Italien bør antallet dog forøges som følge af forbedrede statistiske metoder, der benyttes til udvælgelse.
(5)
Antallet af regnskabsførende bedrifter på Malta bør revideres på basis af nye oplysninger om landets landbrugsstruktur.
(6)
Forordning (EØF) nr. 1859/82 bør ændres i overensstemmelse hermed.
(7)
Foranstaltningerne i denne forordning er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring -
UDSTEDT FØLGENDE FORORDNING:
Artikel 1
I forordning (EØF) nr. 1859/82 foretages følgende ændringer:
1)
Artikel 2 affattes således:
»Artikel 2
For regnskabsåret 2006 (en periode på 12 på hinanden følgende måneder, der begynder mellem den 1. januar 2006 og den 1. juli 2006) og for de følgende regnskabsår fastsættes den i artikel 4 i forordning nr. 79/65/EØF omhandlede grænse i ESE som følger:
-
for Belgien: 16 ESE
-
for Tjekkiet: 4 ESE
-
for Danmark: 8 ESE
-
for Tyskland: 16 ESE
-
for Estland: 2 ESE
-
for Grækenland: 2 ESE
-
for Spanien: 2 ESE
-
for Frankrig: 8 ESE
-
for Irland: 2 ESE
-
for Italien: 4 ESE
-
for Cypern: 2 ESE
-
for Letland: 2 ESE
-
for Litauen: 2 ESE
-
for Luxembourg: 8 ESE
-
for Ungarn: 2 ESE
-
for Malta: 8 ESE
-
for Nederlandene: 16 ESE
-
for Østrig: 8 ESE
-
for Polen: 2 ESE
-
for Portugal: 2 ESE
-
for Slovenien: 2 ESE
-
for Slovakiet: 6 ESE
-
for Finland: 8 ESE
-
for Sverige: 8 ESE
-
for Det Forenede Kongerige (bortset fra Nordirland): 16 ESE
-
for Det Forenede Kongerige (kun Nordirland): 8 ESE.«
2)
Bilag I ændres som angivet i bilaget til denne forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra regnskabsåret 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. juli 2005.

Labels: 18
19
6